iPhone 12 are ecran scump. Cât trebuie să plătești dacă îți spargi ecranul noului telefon.
Apple a lansat noua serie iPhone 12 care conţine 4 modele. Vine cu un ecran OLED despre care Apple spune că e de 4 ori mai rezistent la căzături. Apple a anunţat că pentru înlocuirea ecranului preţul este de 279 de dolari.
Dacă te-ai hotărât să cumperi noul iPhone 12, ai mare grijă să nu-l scapi. Apple a anunţat cât te costă să schimbi ecranul.279 de dolari trebuie să scoţi din buzunar dacă reuşeşti să spargi ecranul de pe iPhone 12. Apple nu se teme însă că acest lucru se va întâmpla. Când a prezentat noul telefon a dezvăluit că acesta vine cu un scut de ceramică care îl face de patru ori mai rezistent decât fostul model.Asta în condiţiile în care şi iPhone 11 nu se spărgea foarte uşor.